Ezafe

An ezafe (perseg: إضافة ezāfe; diwar an arabeg: ) a zo anezhañ ur morfem implijet gant meur a yezh iranek, da skouer ar ar perseg, ar c'hurdeg, ar pachtoueg, ar balotcheg hag an tadjikeg evit liammañ un anv-kadarn ouzh un doareer, alies a-walc'h evit liammañ ur perc'henner ouzh ar perc'hennad.

An ezafe a dalvez kement ha stagañ ur vogalenn verr (puerlisañ "e") ouzh holl elfennoù un heuliad doareet estreget an elfenn diwezhañ.

E persieg e implijer ur vogalenn verr "/e/" skrivet gant al lizherenn bersiek ه a dalvez peurliesañ evit skrivañ ar gensonenn "h(e)". Staget e vez an hantervogalenn /j/ ouzh an ezafe pa deu diouzhtu da heul ur vogalenn all, disget "-ye" (/je/) ha skrivet ﮥ. 

 Liamm perc'hennañ:
ماشین امیر (mâšine Amir) "karr-tan Amir"

 Gant un anv-gwan da doareer:
 Ezafe boas goude ur gensonenn:
ماشین شرخ (mâšine sorx) "(ar) c'harr-tan ruz" 
 Ezafe gant hantervogalenn da heul ur vogalenn: 
هتل‌های بزرگ (hotelhâye bozorg) "(al) letioù bras"

E c'hurdeg kurmandjek, avat, e kemm ar vogalenn implijet evit an ezafe hervez jener ha niver an anv-kadarn doareet evel-hen:

 Gourel: "-(y)ê", d.s.: 
 hesp-e boz ("ar marc'h glas"); ba-yê bakûr ("avel an hanternoz")
 Benel: "-(y)a", d.s.:
 av-a germ ((an) dour tomm); cû-ya av-ê ("kanol an dour")
 Liester: "-ên", d.s.:
 dar-ên gund ("gwez ar gêriadenn")

 Liammoù diavaez: 
 Ezafe war "Unilang.org

 Daveennoù all: 
 Blau, J. & Barak, V. 2003. Manuel de kurde (kurmancî), Pariz: L'Harmattan
 Dessart, L. 1994. Parlons pachto. Language e culture de l'Afghanistan, Pariz: L'Harmattan
 Rizgar, B. 1996. Learn Kurdish. A multi-level course in Kurmanji / Dersên Kurdî bi şîroveyên Îngîlîzî, Londrez: Baran Rizgar

Rummad:Morfologiezh
Rummad:Yezhoù iranek